CELEX: 62013TN0460
Language: mt
Date: 2013-08-28 00:00:00
Title: Kawża T-460/13: Rikors ippreżentat fit- 28 ta’ Awwissu 2013 — Ranbaxy Laboratories u Ranbaxy (UK) vs Il-Kummissjoni Ewropea

9.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/43
            
         Rikors ippreżentat fit-28 ta’ Awwissu 2013 — Ranbaxy Laboratories u Ranbaxy (UK) vs Il-Kummissjoni Ewropea
   (Kawża T-460/13)
   2013/C 325/71
   Lingwa tal-kawża: l-Ingliż
   
      Partijiet
   
   
      Rikorrenti: Ranbaxy Laboratories Ltd (Haryana, l-Indja) u Ranbaxy (UK) Ltd (Londra, ir-Renju Unit) (rappreżentanti: R. Vidal, A. Penny, solicitors, u B. Kennelly, barrister)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-Artikolu 1(4) tad-deċiżjoni tal-Kummissjoni, tad-19 ta’ Ġunju 2013, fil-Każ COMP/39.226 — Lundbeck (citalopram) dwar proċedura għall-applikazzjoni tal-Artikolu 101 TFUE u tal-Artikolu 53 tal-Ftehim ŻEE, sa fejn tirrigwarda lir-rikorrenti;
            
         
               —
            
            
               tannulla l-Artikolu 2(4) tad-Deċiżjoni tal-Kummissjoni, tad-19 ta’ Ġunju 2013, fil-Każ COMP/39.226 — Lundbeck (citalopram), sa fejn jimponi multa fuq ir-rikorrenti u, sussidjarjament, tnaqqas l-ammont tal-imsemmja multa; u
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti jinvokaw erba’ motivi.
   
               (1)
            
            
               L-ewwel motiv ibbażat fuq in-natura żbaljata tal-konkluzjoni misluta mill-konvenuta, li l-ftehim bonarju konkluż mir-rikorrenti kien jikkostitwixxi “ksur permezz tal-għan” tal-Artikolu 101(1) TFUE. Ir-rikorrenti jsostnu li, minħabba f’dan, il-konvenuta wettqet żball ta’ liġi u/jew ta’ evalwazzjoni tal-fatti.
            
         
               (2)
            
            
               It-tieni motiv ibbażat fuq in-natura żbaljata tal-konstatazzjoni magħmula mill-konvenuta, li l-partijiet għall-ftehim bonarju kienu mill-inqas potenzjalment kompetituri. Ir-rikorrenti jsostnu li, minħabba f’dan, il-konvenuta wettqet żball ta’ liġi u/jew ta’ evalwazzjoni tal-fatti.
            
         
               (3)
            
            
               It-tielet motiv ibbażat fuq in-natura żbaljata tal-interpretazzjoni min-naħa tal-konvenuta tal-ftehim bonarju, inkwantu hija kkonkludiet li dan kien joffri protezzjoni ikbar minn dik li kienet tinkiseb mill-azzjonijiet għall-osservanza tal-privattiva involuta. Ir-rikorrenti jsostnu li, minħabba f’dan, il-konvenuta wettqet żball ta’ liġi u/jew ta’ evalwazzjoni tal-fatti.
            
         
               (4)
            
            
               Ir-raba’ motiv ibbażat fuq in-natura żbaljata tal-kalkolu, min-naħa tal-konvenuta, tal-multa imposta fuq ir-rikorrenti. Ir-rikorrenti jsostnu li, minħabba f’dan, l-imsemmija multa ma hijiex iġġustifikata u hija sproporzjonata.